DA Den Europæiske Unions Tidende C 261/7

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2016/C 261/07)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring i henhold til artikel 53, stk. 2, første afsnit, i forordning (EU) nr. 1151/2012

»POMMES ET POIRES DE SAVOIE«/»POMMES DE SAVOIE«/»POIRES DE SAVOIE«

EU-nr.: FR-PGI-0117-01376 — 24.9.2015

BOB ( ) BGB ( X )

1. Ansøgende sammenslutning og legitim interesse

Syndicat Fruits des Savoie Maison de l'Agriculture 52 avenue des Îles 74994 Annecy Cedex 9 FRANCE Tlf. +33 479338317 Fax +33 479339253 E-mail: syndicatfruitsdessavoie@haute-savoie.chambagri.fr

Sammenslutningen består af frugtproducenter, forsendende producenter, lagerholdende producenter og forsendelsesstationer. Den er dermed berettiget til at ansøge om ændringer af varespecifikationen.

2. Medlemsstat eller tredjeland

Frankrig

3. Afsnit i varespecifikationen, som berøres af ændringen

— ☒ Produktets betegnelse — ☒ Beskrivelse af produktet — ☒ Geografisk område — ☒ Bevis for oprindelse — ☒ Produktionsmetode — ☐ Tilknytning — ☒ Mærkning — ☒ Andet: Sammenslutningens navn og adresse, henvisninger til kontrolorganet.

4. Type ændring

— ☒ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB. — ☐ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. Ændring(er)

Den ansøgende sammenslutning ønsker at ajourføre varespecifikationens form og tage højde for en række fremgangsmåder, der er fælles for det geografiske område, og som styrker tilknytningen til området for denne BGB.

5.1. Produktets betegnelse

Der ansøges om, at følgende betegnelser tilføjes den eksisterende betegnelse »Pommes et Poires de Savoie«: »Pommes de Savoie« og »Poires de Savoie«. Sammenslutningen vil gerne have mulighed for at anvende betegnelserne »Pommes de Savoie« og »Poires de Savoie« separat på emballage eller mærkning, som udelukkende indeholder enten æbler eller pærer. Disse separate betegnelser er hidtil ikke blevet anvendt, da de erhvervsdrivende bruger betegnelsen »Pommes et Poires de Savoie« ved mærkning af deres produkter.

5.2. Beskrivelse af produktet

Dette kapitel er blevet omorganiseret og kompletteret.

Beskrivelsen af frugterne omfatter deres visuelle, fysisk-kemiske og organoleptiske egenskaber. Frugternes handelsklasser er blevet udvidet med klasse 2 for frugter, hvor under 1 cm2 af frugtens samlede overflade er dækket af skurv. Formålet for sammenslutningen er at give økologisk dyrkede frugter mulighed for at opnå en BGB.

Den registrerede varespecifikation indeholder en kortfattet beskrivelse af enkelte godkendte sorter (Golden Delicious, Reinette Blanche du Canada og Melrose), og der tilføjes en beskrivelse af æblesorterne Idared, Reinette Grise du Canada og Jonagold samt af pæresorten Passe Crassane.

Listen over godkendte sorter er blevet suppleret med følgende sorter:

— Æbler: Reine des reinettes, Elstar, Delgollune, Gala, Delcorf, Pinova, Fuji, Suntan, Initial, Pilot, Belle de Boskoop, Dalinco og Opal

— Pærer: Williams, Louise Bonne d’Avranches, Conférence, Doyenné du Comice og Général Leclerc.

Denne ændring afspejler Savoie-plantagernes særlige kendetegn, hvor der dyrkes ekstremt mange forskellige sorter. De forskellige højdeniveauer, eksponeringer og jordbundstyper har givet grobund for en lang række sorter. Denne mangfoldighed tilgodeser de behov, der er forbundet med den korte eller mellemkorte salgsform, som er meget udbredt i Savoie. Denne salgsform kræver et stort udvalg af sorter, som gør det muligt at respektere frugternes livsforløb under opbevaring og med dette for øje indføre et meget restriktivt forbud, nemlig et forbud mod behandling med kemikalier efter høst.

De sorter, der foreslås indført i varespecifikationen, har alle gennemgået en forsøgsordning med henblik på at kontrollere deres særpræg og disses sammenhæng med de pedoklimatiske forhold i det geografiske område.

Angivelsen af en mindstestørrelse, som kun vedrører tre æblesorter, er blevet slettet. Alle frugter skal være i overensstemmelse med europæisk lovgivning, navnlig hvad angår størrelse. Sammenslutningen anvender den størrelsesdefinition, der er fastsat for hver enkelt handelsklasse.

Æblesorten Mutsu er i øvrigt blevet fjernet fra varespecifikationen. Ved udarbejdelsen af varespecifikationen havde sammenslutningen opstillet en liste over sorter, som syntes at opfylde forventningerne til produktionen af »Pommes et Poires de Savoie«, inden den fik resultaterne fra forsøgsstationerne. Det viste sig, at sorten Mutsu ikke levede op til forventningerne, så sorten er aldrig blevet sat i produktion.

For at gøre det lettere at kontrollere frugternes overensstemmelse med beskrivelsen af deres fysisk-kemiske og organoleptiske egenskaber er der blevet indført målværdier i varespecifikationen.

5.3. Geografisk område

Det geografiske område, der oprindeligt blev fastlagt ud fra rent administrative kriterier, er blevet centreret omkring det historiske produktionsområde, som ikke omfatter kommunerne i de højtliggende bjergområder, hvor frugterne ikke kan opnå et tilstrækkeligt modenhedsniveau. For at styrke produktets tilknytning til området er det geografiske område blevet begrænset til visse kommuner i de to departementer Savoie og Haute-Savoie og udvidet med yderligere syv kommuner i departementet Ain, hvis funktionelle tilknytning til de erhvervsdrivende i området er dokumenteret. Klimaforholdene er identiske i alle disse kommuner.

Kriterierne for afgrænsning af det geografiske område kan sammenfattes som følger:

— kommune, som producerer æbler og pærer under de forhold, der er beskrevet i varespecifikationen for BGB'en

— beliggenhed i mellem 200 og 1 500 m højde

— kuperet terræn, som er typisk for forlandet

— dyb jordbund, som for det meste hviler på sedimentære kalkformationer

— fastlandsklima med påvirkning fra Middelhavet, hvilket giver store mængder nedbør (1 000 mm)

— område med blandet agerbrug og husdyravl.

Det geografiske område for BGB'en »Pommes et Poires de Savoie«/»Pommes de Savoie«/»Poires de Savoie« strækker sig over 463 kommuner i stedet for 650.

5.4. Bevis for oprindelse

De erhvervsdrivendes indberetningsforpligtelser præciseres med henblik på bedre organisering af de registrerede oplysninger i kontroløjemed. Der er i øvrigt indført en sporbarhedsordning for at lette produktets sporbarhed.

Frugternes identifikationsmærker: For at sikre sporbarheden præciseres det, at de frugter, der er omfattet af BGB'en »Pommes et Poires de Savoie«/»Pommes de Savoie«/»Poires de Savoie«, identificeres enkeltvis med et mærke, som bærer denne betegnelse, når de sælges uemballeret til forbrugerne. Denne forpligtelse bortfalder dog, når der er tale om direkte salg mellem producent og forbruger, eller når frugterne sælges i en ubrydelig emballage.

5.5. Produktionsmetode

Denne del af varespecifikationen er blevet omorganiseret og kompletteret ud fra to målsætninger, nemlig

— at opstille præcise regler, som let kan kontrolleres. Forklarende og henstillende bestemmelser er blevet fjernet fra den for øjeblikket registrerede varespecifikation

— at bevare og præcisere de regler for forvaltning af plantagerne, som er gunstige for opretholdelsen af jord-/planteenhedens fysiske tilstand og således er med til at fremme produktionen af frugter, der er knyttet til det naturlige miljø.

Der er indsat en oversigt over produktets livsforløb.

Disse regler vedrører:

Indførelse af en protokol for sortsudvælgelse:

Alle nye sorter skal opfylde godkendelseskriterier, som skal gøre det muligt at genfinde de særlige kendetegn, der fremgår af beskrivelsen af produktet. Kravene i denne protokol omfatter:

— overholdelse af de særpræg, der kendetegner »Pommes et Poires de Savoie«/»Pommes de Savoie«/»Poires de Savoie«

— anvendelse af certificeret eller virusfrit plantemateriale

— hensyntagen til de sorter, der dyrkes i det geografiske område, i henhold til varespecifikationens bestemmelser

— respekt for den dyrknings- og sundhedsmæssige adfærd.

Valg af plantemateriale

For at beskytte plantagernes produktionspotentiale er der indført en forpligtelse til at anvende virusfrit plantemateriale. De forpligtelser, der gælder for producenterne af plantemateriale og træavlerne ved direkte anvendelse af plantematerialet, præciseres.

Beplantningstæthed

For at sikre at træerne har tilstrækkeligt med jord og godt lys, er beplantningstætheden fastsat til højst 3 500 træer pr. hektar ved alle nye beplantninger.

Vedligeholdelse af jorden

Bestemmelserne i dette kapitel er blevet kompletteret for at gøre det obligatorisk at plante et græsdække fra og med det tredje år efter beplantning og for at sikre, at dette græsdække dækker mindst 60 % af arealet mellem rækkerne med en græsbredde på mindst 2 m. Takket være dette græsdække udnyttes den svingende fugtighed mellem dag og nat bedre, hvilket er med til at udvikle en rosa farve på den ene side af frugterne.

For at fremme mindre miljøskadelige dyrkningsmetoder og dermed beskytte jordbundens oprindelige karakteristika er det forbudt at anvende syntetiske kemikalier til desinficering af jordarealerne.

Vanding, gødning og plantebeskyttelse

Alle disse bestemmelser har til formål at sikre en fornuftig brug af forskellige midler. Det tilstræbes at:

— fremme beskyttelsen af de elementer, der indgår i produktionen (jordbund, plantemateriale), med henblik på at bevare de elementer, der er kendetegnende for BGB'ens område

— tilføre træerne næring regelmæssigt for at styre deres frodighed, hvilket er med til at sikre en regelmæssig og langsom modning af frugterne. Dette har til formål at give frugter, især æbler, med fast og sprødt frugtkød.

For så vidt angår anvendelsen af plantebeskyttelsesmidler, har sammenslutningen indført muligheden for at udbrede hensigtsmæssig anvendelse af disse midler hos de erhvervsdrivende efter tekniske iagttagelser i plantagerne. Dette har til formål at begrænse uhensigtsmæssig brug af plantebeskyttelsesmidler og dermed styrke frugtproduktionens tilknytning til produktionsområdet.

Bestøvning

Bibestøvningen tilgodeses i kraft af en forpligtelse til at have mindst et bistade i nærheden af plantagerne inden for en radius på højst 4 km. Denne afstand svarer til en trækbis gennemsnitlige indsamlingsradius.

Høst af frugterne

Der stilles krav om en fysisk-kemisk analyse ved høst for at sikre, at frugterne besidder de efterstræbte karakteristika. Denne viden giver de erhvervsdrivende mulighed for at bestemme, hvilke forhold frugterne skal opbevares under, samt den bedst egnede salgsdato.

Forbuddet mod kemisk behandling efter høst inciterer de erhvervsdrivende til at avle frugter af høj kvalitet, hvilket gør dem lettere at opbevare.

Opbevaringsforholdene er blevet præciseret

Bestemmelserne om, hvor længe frugterne kan opbevares, alt efter hvor hurtigt de sælges, og hvordan de opbevares, er blevet slettet. De erhvervsdrivende råder nemlig over effektivt opbevaringsudstyr, der bevarer frugternes kvalitet. Den praktiske forvaltning overlades til de erhvervsdrivende, som styrer udviklingen i de forskellige sorters modenhedsniveau, de varierende opbevaringsforhold (temperatur, fugtighed) og de forskellige tidspunkter, hvor frugterne bringes på markedet.

De analyser, der er beskrevet under punktet »Beskrivelse af produktet«, og som udføres på det tidspunkt, hvor frugterne bringes på markedet, gør det muligt at sikre, at frugternes oprindelige karakteristika bevares.

Lagerholdernes og befragternes forpligtelser er beskrevet, navnlig forbuddet mod slutemballering i bokspaller og kravet om individuel mærkning af frugterne.

5.6. Mærkning

Mærkningsforpligtelserne er blevet kompletteret og præciseret.

Det fastsættes bl.a., at de emballerede produkter kan mærkes pr. produkttype.

5.7. Andet

Sammenslutningens navn og adresse og henvisningerne til kontrolorganet er blevet ajourført.

ENHEDSDOKUMENT

»POMMES ET POIRES DE SAVOIE«/»POMMES DE SAVOIE«/»POIRES DE SAVOIE«

EU-nr.: FR-PGI-0117-01376 — 24.9.2015

BOB ( ) BGB ( X )

1. Betegnelser

»Pommes et Poires de Savoie«/»Pommes de Savoie«/»Poires de Savoie«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype

Klasse 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

»Pommes et Poires de Savoie«/»Pommes de Savoie«/»Poires de Savoie« er friske frugter.

»Pommes de Savoie« stammer fra følgende sorter og mutationer heraf: Belle de Boskoop, Dalinco, Delcorf, Delgollune, Elstar, Fuji, Gala, Golden Delicious, Idared, Initial, Jonagold, Melrose, Opal, Pinova, Pilot, Reine des reinettes, Reinette Blanche du Canada, Reinette Grise du Canada og Suntan.

»Poires de Savoie« stammer fra følgende sorter og mutationer heraf: Conférence, Doyenné du Comice, Général Leclerc, Louise Bonne d’Avranches, Passe Crassane og Williams.

»Pommes de Savoie« og »Poires de Savoie« besidder følgende karakteristika:

— For gule æblesorter: Den ene side af æblet er rosafarvet.

— For tofarvede æblesorter: Den farvede overflades udstrækning skal stemme overens med kravene til klasse »Extra«, som er fastsat i den gældende UNECE-norm.

— For sorterne Reinette Blanche du Canada, Reinette Grise du Canada, Reine des reinettes, Belle de Boskoop: rustdannelse.

— For pærer: aflang form og rustdannelse for sorterne Conférence, Doyenné du Comice, Passe Crassane og Général Leclerc. De tilhører nedenstående handelsklasser, som fastsættes i den gældende handelslovgivning: — Klasse »Extra« eller 1 — Klasse 2 for frugter, hvis eneste fejl er rustdannelsen. Frugternes øvrige karakteristika opfylder kravene til klasse »Extra« eller 1.

Fysisk-kemiske egenskaber

Når de forlader opbevaringsstationen, skal »Pommes et Poires de Savoie«/»Pommes de Savoie«/»Poires de Savoie« overholde nedenstående værdier:

For gule æbler:

Sorter Dato Fasthed kg/cm2 Brydningsindeks Brix-grad Surhed g æblesyre/liter saft Thiault-indeks Udseende CTIFL-skala Golden Markedsføring før den 1. november ≥ 5 ≥ 12 ≥ 4 175 ≥C4 Markedsføring fra den 1. november til den 31. december ≥ 5 ≥ 12 ≥ 3,5 165 ≥C4 Markedsføring fra den 1. januar til den 28. februar ≥ 5 ≥ 12 ≥ 3 160 ≥C4 Markedsføring efter den 1. marts ≥ 4,5 ≥ 12 ≥ 2,8 155 ≥C4 Opal ≥ 5 ≥ 12 — — —

For tofarvede æbler:

Sorter Fasthed før 31. januar Fasthed efter den 1. februar Brydningsindeks Surhed Udseende Delbard Estival ≥ 5 ≥ 4,5 ≥ 12 ≥ 1/3 farvet side Initial ≥ 5 ≥ 4,5 ≥ 12 ≥ 1/3 farvet side Reine des reinettes ≥ 5 ≥ 4,5 ≥ 12,5 ≥ 6 ≥ 1/3 farvet side Elstar ≥ 5 ≥ 4,5 ≥ 12,5 ≥ 6 ≥ 1/3 farvet side Gala ≥ 5 ≥ 4,5 ≥ 12 ≥ 1/3 farvet side Belle de Boskoop og mutationer heraf ≥ 5 ≥ 4,5 ≥ 12 ≥ 6 Suntan ≥ 5 ≥ 4,5 ≥ 12 ≥ 6 — Jonagold ≥ 5 ≥ 4,5 ≥ 12 ≥ 1/3 farvet side Reinette Blanche du Canada ≥ 5 ≥ 4,5 ≥ 12 ≥ 6 Reinette Grise du Canada ≥ 5 ≥ 4,5 ≥ 12 ≥ 6 ≥ 3/4 rustdannelse Pinova ≥ 5 ≥ 4,5 ≥ 13 ≥ 1/3 farvet side Dalinco ≥ 5 ≥ 4,5 ≥ 12,5 ≥ 1/3 farvet side Jubilé ≥ 5 ≥ 4,5 ≥ 12,5 ≥ 1/3 farvet side Pilot ≥ 5 ≥ 4,5 ≥ 12 ≥ 6 ≥ 1/3 farvet side Melrose ≥ 5 ≥ 4,5 ≥ 12 ≥ 1/3 farvet side Idared ≥ 5 ≥ 4,5 ≥ 12 ≥ 1/2 farvet side Fuji ≥ 5 ≥ 4,5 ≥ 12,5 ≥ 1/2 farvet side

For pærer:

Sorter Fasthed Brydningsindeks Udseende William 2 til 6 ≥ 11 Louise Bonne d’Avranches 2 til 6 ≥ 12 Général Leclerc 2 til 6 ≥ 12 Rustdannelse Conférence 2 til 6 ≥ 12 Rustdannelse Comice 2 til 6 ≥ 12 Mulighed for en farvet side Passe Crassane 2 til 6 ≥ 12 Rustdannelse omkring stilken

Organoleptiske egenskaber

»Pommes de Savoie« er kendetegnet ved balancen mellem højt sukkerindhold og udtalt surhed samt et fast og sprødt frugtkød.

»Poires de Savoie« er kendetegnet ved et fast og saftigt frugtkød med en sød og blid smag.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Æblerne og pærerne produceres og opbevares i det geografiske område.

3.5. Særlige regler for udskæring, rivning eller emballering osv. af det produkt, som betegnelsen henviser til

Emballeringen skal finde sted i det geografiske område under hensyntagen til:

— frugternes skrøbelighed og følsomhed over for stød, som kræver, at der udvises stor forsigtighed i pakkerierne, og at frugterne håndteres så lidt som muligt

— lagerholdernes ekspertise og overvågningen af frugternes kvalitet under emballering

— identifikationssystemet for »Pommes et Poires de Savoie«/»Pommes de Savoie«/»Poires de Savoie«, som kræver, at de enkelte frugter forsynes med en mærkat med angivelse af den geografiske oprindelse. Denne mærkat påsættes ud fra resultaterne af de fysisk-kemiske analyser, når frugterne bringes på markedet.

3.6. Særlige regler for mærkning af det produkt, som betegnelsen henviser til

Ud over de obligatoriske oplysninger, der gælder for alle æbler og pærer, skal frugterne mærkes med følgende oplysninger:

— Betegnelsen »Pommes et Poires de Savoie«, »Pommes de Savoie« eller »Poires de Savoie« skal stå på al emballage.

— Producentens, lagerholderens eller pakkeriets kontaktoplysninger skal være angivet.

— Certificeringsorganets kontaktoplysninger skal være angivet.

4. Kort angivelse af det geografiske områdes afgrænsning

Departementet AIN: følgende kommuner: Anglefort, Béon, Ceysérieu, Corbonod, Cressin-Rochefort, Culoz, Flaxieu, Lavours, Pollieu, Seyssel, Talissieu og Vongnes.

Departementet SAVOIE: alle kommuner med undtagelse af nedenstående: Aigueblanche, Aime, Albiez-le-Jeune, Albiez-Montrond, Les Allues, Aussois, Les Avanchers-Valmorel, Avrieux, Beaufort, Bellentre, Bessans, Le Bois, Bonneval, Bonneval-sur-Arc, Bourg-Saint-Maurice, Bozel, Bramans, Brides-les-Bains, La Chambre, Champagny-en-Vanoise, Les Chapelles, Le Châtel, Cohennoz, La Côte-d'Aime, Crest-Voland, Feissons-sur-Salins, Flumet, Fontaine-le-Puits, Fontcouverte-la-Toussuire, Fourneaux, Freney, La Giettaz, Granier, Hautecour, Hauteluce, Hermillon, Jarrier, Landry, Lanslebourg-Mont-Cenis, Lanslevillard, La Léchère, Mâcot-la-Plagne, Modane, Montagny, Montaimont, Montgellafrey, Montgirod, Montricher-Albanne, Montsapey, Montvalezan, Montvernier, Moûtiers, Notre-Dame-de-Bellecombe, Notre-Dame-du-Cruet, Notre-Dame-du-Pré, Orelle, Peisey-Nancroix, La Perrière, Planay, Pontamafrey-Montpascal, Pralognan-la-Vanoise, Queige, Saint-Alban-des-Villards, Saint-André, Saint-Avre, Saint-Bon-Tarentaise, Saint-Colomban-des-Villards, Sainte-Foy-Tarentaise, Sainte-Marie-de-Cuines, Saint-Étienne-de-Cuines, Saint-François-Longchamp, Saint-Jean-d'Arves, Saint-Jean-de-Belleville, Saint-Jean-de-Maurienne, Saint-Julien-Mont-Denis, Saint-Marcel, Saint-Martin-d'Arc, Saint-Martin-de-Belleville, Saint-Martin-de-la-Porte, Saint-Martin-sur-la-Chambre, Saint-Michel-de-Maurienne, Saint-Nicolas-la-Chapelle, Saint-Oyen, Saint-Pancrace, Saint-Sorlin-d'Arves, Salins-les-Thermes, Séez, Sollières-Sardières, Termignon, Tignes, Val-d'Isère, Valezan, Valloire, Valmeinier, Villard-sur-Doron, Villarembert, Villargondran, Villarlurin, Villarodin-Bourget og Villaroger.

Departementet HAUTE-SAVOIE: alle kommuner med undtagelse af nedenstående: Abondance, Arâches-la-Frasse, La Baume, Bellevaux, Bernex, Le Biot, Bonnevaux, Brizon, Chamonix-Mont-Blanc, La Chapelle-d'Abondance, Châtel, Chevenoz, Combloux, Les Contamines-Montjoie, Cordon, La Côte-d'Arbroz, Demi-Quartier, Entremont, Essert-Romand, La Forclaz, Les Gets, Les Houches, Lullin, Megève, Mégevette, Montriond, Mont-Saxonnex, Morillon, Morzine, Nancy-sur-Cluses, Novel, Onnion, Le Petit-Bornand-les-Glières, Praz-sur-Arly, Le Reposoir, Reyvroz, Saint-Jean-d'Aulps, Saint-Sigismond, Samoëns, Servoz, Seytroux, Sixt-Fer-à-Cheval, Thollon-les-Mémises, Vacheresse, Vailly, Vallorcine, Verchaix og La Vernaz.

5. Tilknytning til det geografiske område

Det geografiske områdes egenart

Bjergrelief og geologi

Det geografiske område for BGB'en »Pommes et Poires de Savoie«/»Pommes de Savoie«/»Poires de Savoie« har en helt klar naturlig afgrænsning. Mod nord afgrænses det af Léman-søen, mod øst og syd af Alperne og mod vest af Colombier- og Chartreuse-bjergene.

Det ligger i en højde på mellem 200 og 1 500 m i et ret kuperet terræn, som er karakteristisk for det savoyardiske forland.

Jordbunden i det alpine forland er præget af en fremtrædende kalkformation, der går under betegnelsen molasse, og som ofte er forbundet med moræneformationer. Jorden er overalt rig på mineralsalte og vand, og den er forholdsvis lerholdig.

Derudover har jordbunden i Savoie det særpræg, at den har et højt indhold af organisk materiale i kraft af de mange kvæghold.

Klimaforhold

Vinteren er lang og kan være hård, sommeren er varm, og den gennemsnitlige årlige nedbørsmængde er på over 1 000 mm og kan nå op på 1 500 mm ved foden af Foralperne. Nedbøren er ligeligt fordelt over træernes vækstcyklus.

Dette fastlandsklima er præget af kraftige temperaturudsving, som giver kølige sommernætter og store forskelle i luftfugtigheden mellem dag og nat.

Gennemsnitstemperaturerne er generelt lave. De ligger på mellem 8 °C og 10 °C alt efter højden.

For så vidt angår de menneskelige faktorer, er dyrkningen af æbler og pærer en gammel skik i Savoie, og den er en del af det traditionelle system med blandet agerbrug og husdyravl.

Som det fremgår af de registrerede historiske oplysninger, blev frugtproduktionen allerede i slutningen af 1930'erne organiseret omkring små produktionsdale med en lang række forskellige sorter.

I disse frugtproduktionsområder har træavlerne med årene udvalgt jordarealer og plantemateriale samt de sorter, der er bedst egnede til de lokale klimaforhold.

Produktets egenart

»Pommes et Poires de Savoie« er kendetegnet ved:

— et fast og sprødt frugtkød for æblerne og et fast og saftigt frugtkød for pærerne

— en balance mellem det høje sukkerindhold og en udtalt surhed, som giver frugterne en syrlig smag

— en form, der visuelt er mere aflang for pærernes vedkommende.

»Pommes et Poires de Savoie«/»Pommes de Savoie«/»Poires de Savoie« er anerkendte i hele Frankrig.

Årsagssammenhæng

Årsagssammenhængen for BGB'en »Pommes et Poires de Savoie«/»Pommes de Savoie«/»Poires de Savoie« er baseret på dens konstante kvalitet og anerkendelse.

De naturlige forhold i det geografiske område for BGB'en er velegnede til frugtavl i kraft af en række faktorer:

Jorden er overalt rig på mineralsalte og vand, og den er forholdsvis lerholdig. Ved let gødning med mineraler giver dette frugter, der vokser langsomt og er mindre vandholdige, men hvis celledeling er opretholdt. Det er denne egenskab, der giver »Pommes de Savoie« deres sprødhed.

Den rige jord fremmer æblernes og pærernes modning, da de hurtigt skal mobilisere en stor mængde næringsstoffer som følge af den korte aktive vækstcyklus. Den aktive vækstperiode er kort, hvilket skyldes de hårde klimaforhold.

Klimaet i det geografiske område ligger ligeledes til grund for de særlige kendetegn for »Pommes et Poires de Savoie«.

Endelig nyder BGB'en »Pommes et Poires de Savoie«/»Pommes de Savoie«/»Poires de Savoie« en vis anerkendelse og er således kendt af alle for sin gode kvalitet. På konditorskolen École Nationale Supérieure de Pâtisserie i Yssingeaux, hvor det er konditorer med den franske udmærkelse »Meilleurs Ouvriers de France«, der underviser, nævner man »Pommes et Poires de Savoie« for deres gode smag. Kvaliteten af »Pommes de Savoie« og »Poires de Savoie« er anerkendt af restauratører.

Henvisning til offentliggørelsen af varespecifikationen

(Artikel 6, stk. 1, andet afsnit, i nærværende forordning)

https://info.agriculture.gouv.fr/gedei/site/bo-agri/document_administratif-a92174df-5eea-4f3b-88bc-b1baa5ed9df9/telechargement

(1) EUT L 343 af 14.12.2012, s. 1.